**LĒMUMS**

Liepājā

|  |  |
| --- | --- |
| 2022.gada 17.martā |  Nr.82/5(prot. Nr.5, 3.§) |

Par projektu “Cilvēkresursu piesaistes

programma “Liepājas teātra trupas

nostiprināšanai 2022.-2026.gadam””

Lai veicinātu cilvēkresursu piesaisti kultūras jomai, izveidojot un nostiprinot vecuma grupās sabalansētu Liepājas teātra trupu, kas veicinātu kultūras attīstību Liepājas valstspilsētas pašvaldībā, nodrošinot nepieciešamos priekšnosacījumus kultūrvides darbībai un attīstībai, no kuriem visbūtiskākais ir nozaru cilvēkresursu ataudze un profesionalitāte, tādējādi nodrošinot augstvērtīga kultūras piedāvājuma radīšanu ne tikai nākamajos četros gados, bet arī ilgākā laika periodā. Tādējādi arī sasniedzot Kultūrpolitikas pamatnostādnēs 2022.-2027.gadam “Kultūrvalsts” noteikto virsmērķi - ilgtspējīga un sabiedrībai pieejama kultūra cilvēka izaugsmei un nacionālas valsts attīstībai, kas apstiprināts ar Ministru kabineta 2022.gada 1.marta rīkojumu Nr.143 “Par Kultūrpolitikas pamatnostādnēm 2022.-2027.gadam “Kultūrvalsts””, pamatojoties uz likuma “Par pašvaldībām” 12.pantu un 15.panta pirmās daļas 5.punktu, Liepājas pilsētas domes 2015.gada 22.janvāra lēmumu Nr.1 "Par Liepājas pilsētas attīstības programmas 2015.-2020.gadam, tai skaitā Ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu”, Liepājas pilsētas attīstības programmas 2015.-2020.gadam (programma spēkā līdz jaunas attīstības programmas apstiprināšanai) pielikuma Nr.2.1. “Rīcību plāns 2015.-2020.gadam” Rīcībām Nr.1.3.3.(1.) “Vairot Liepājas īpašo devumu Latvijas un starptautiskajā kultūras telpā (mūzikas, teātra, vizuālās mākslas u.tml. jomās)”, 1.3.3.(3) “Nodrošināt kultūras dzīves izaugsmes tendencēm atbilstošu un pievilcīgu kultūras infrastruktūru” un 4.1.2.(6.) “Veicināt Liepājas atpazīstamību kā lielu un iecienītu kultūras pasākumu, augsta līmeņa sporta pasākumu, kā arī cita veida nozīmīgu pasākumu vietu” un Liepājas valstspilsētas pašvaldības domes 2021.gada 11.novembra lēmumu Nr.406/15 “Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu”, Liepājas valstspilsētas un Dienvidkurzemes novada attīstības programmas 2022.-2027.gadam (1.redakcijas) pielikuma “Liepājas valstspilsētas rīcības un investīciju plāns 2022.-2027.gadam” uzdevuma 4.2. “Stiprināt un attīstīt starpinstitucionālu sadarbību, mēŗķtiecīgi pilnveidojot pašvaldības infrastruktūru, cilvēkresursu prasmes un motivāciju” darbību 4.2.13. “Dzīvokļu programma pilsētai un reģionam nepieciešamajiem speciālistiem”, ņemot vērā 2022.gada 26.janvārī noslēgto deleģēšanas līgumu starp Liepājas valstspilsētas pašvaldību un SIA “LIEPĀJAS TEĀTRIS”, ievērojot Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības dalību projektā “Cilvēkresursu piesaistes programma “Liepājas teātra trupas nostiprināšanai 2022.-2026.gadam””.

2. Nodrošināt projekta “Cilvēkresursu piesaistes programma “Liepājas teātra trupas nostiprināšanai 2022.-2026.gadam”” īstenošanai nepieciešamo Liepājas valstspilsētas pašvaldības līdzfinansējumu laika posmā no 2022.gada līdz 2026.gadam par kopējo summu 118 065,60 EUR (viens simts astoņpadsmit tūkstoši sešdesmit pieci *euro* un sešdesmit centi).

3. Pilnvarot SIA “LIEPĀJAS TEĀTRIS” nodrošināt projekta “Cilvēkresursu piesaistes programma “Liepājas teātra trupas nostiprināšanai 2022.-2026.gadam”” īstenošanu.

4. Uzdot Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot projekta “Cilvēkresursu piesaistes programma “Liepājas teātra trupas nostiprināšanai 2022.-2026.gadam”” īstenošanai nepieciešamo finansējumu Liepājas valstspilsētas pašvaldības budžetā.

5. Liepājas valstspilsētas pašvaldības domes priekšsēdētāja vietniekam kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Domes priekšsēdētāja vietniekam, Finanšu pārvaldei, SIA “LIEPĀJAS TEĀTRIS”  |